CELEX: 62020CN0162
Language: et
Date: 2020-04-08 00:00:00
Title: Kohtuasi C-162/20 P: WV 8. aprillil 2020 esitatud apellatsioonkaebus Üldkohtu (neljas koda) 29. jaanuari 2020. aasta otsuse peale kohtuasjas T-471/18: WV vs. Euroopa välisteenistus

28.9.2020   
            
            
               ET
            
            
               Euroopa Liidu Teataja
            
            
               C 320/4
            
         
      WV 8. aprillil 2020 esitatud apellatsioonkaebus Üldkohtu (neljas koda) 29. jaanuari 2020. aasta otsuse peale kohtuasjas T-471/18: WV vs. Euroopa välisteenistus
      (Kohtuasi C-162/20 P)
      (2020/C 320/05)
      Kohtumenetluse keel: prantsuse
      
         Pooled
      
      
         Apellant: WV (esindaja: advokaat É. Boigelot)
      
         Teine menetlusosaline: Euroopa välisteenistus
      
         Apellandi nõuded
      
      
                  —
               
               
                  tühistada Üldkohtu 29. jaanuari 2020. aasta määrus kohtuasjas T-471/18 osas, milles sellega jäeti rahuldamata hageja algne hagi kui osalt vastuvõetamatu ja osalt õiguslikult ilmselgelt põhjendamatu, ning mõisteti kohtukulud välja hagejalt;
               
            
                  —
               
               
                  mõista esimese kohtuastme kostjalt välja kõik kohtukulud, sealhulgas Euroopa Liidu Üldkohtus kantud kulud vastavalt Euroopa Kohtu kodukorra artiklile 184;
               
            
                  —
               
               
                  saata kohtuasi hagi lahendamiseks tagasi Euroopa Liidu Üldkohtusse.
               
            
         Väited ja peamised argumendid
      
      Apellant leiab, et Üldkohus rikkus vaidlustatud määruse tegemisel tõendite vaba esitamise põhimõtet ja üksteist toetavate tõendite kogumi mõistet ning rikkus seetõttu tõendamiskoormist reguleerivaid norme eelkõige osas, mis puudutab apellandi esitatud tõendeid ja andmeid Euroopa Liidu ametnike personalieeskirjade artiklite 1e ja 12a väidetava rikkumise kohta.
      Apellandi esitatud ainsa väite kohaselt on vaidlustatud kohtumääruses ka keeldutud õigusemõistmisest, teda diskrimineeritud ja moonutatud faktilisi asjaolusid, ning Üldkohtu tehtud ilmsed hindamisvead viivad õiguslikust seisukohast ebatäpse põhjenduseni.